Mauprat (suterot)

Rupa 
Bernard de Mauprat ba sanda va gadikeem al drasur. Nume lev ruptera va Tristan de Mauprat ziavik is inafe toloye nazbeikye al luber. Sin va in al lafirugad. Bat baroy ayik, i ironokafa anga ke govitaf is udutaf oluikeem, dodubieson blid ise va vegungikeem kovudapad. Edmée de Mauprat kosyikya ke Bernard, egluyusa mon vreda ke Mauprat yasa, gan sin zo gralomer. Bat rostazik plataed enide Bernard va yikya di boer. Tufican kan ruyat, Bernard laskur, voxen yikya lajukagir aze do in otcer. Vask ke Mauprat yasa gan yon batultik zo dilfur. Mona anteyawer ise ziavik ke Bernard is toloy nazbeik bevulad awalkaf. Yikye gan Hubert titbiptik, gadikye ke Edmée zo emuder ise ta puvera pu Edmée djuprovayar. Voxen nekev jontika sugara, in va inafa abdugara kalvewar. Nume ko Amerika do ervolia ke Lafayette mallapir lize tevdon zavzagir. Viele dimlapir, va antafe Edmée katrasir. Va kurera tolerur voxe tolvewar. Vanion, bak tcabanera kan zeltara Edmée zo balier. Bernard ven gu gomilara zo uculer nume zo koflintar. Edmée, dimon galese, va in tcelmar. Ageltaf gunik, Antoine de Mauprat mexonukeyes koe firdera ke intafe lamone, zo kosmar. Radimi bata ironokafa satolera, Edmée gorar da Bernard tere tir bagaliaf gu in numen sin va sint kured.

 Yunkexa 

 Dere rupel 
 George Sand : Francavaf suterotik ( 1804-1876 )
 Francavafo xanto, dene Wikisource : Mauprat

|style="vertical-align: top;"|

|}

Mauprat (suterot)
Mauprat (suterot)
Mauprat (suterot)
Mauprat (suterot)
Mauprat (suterot)